Ghost in the Shell

Ghost in the Shell (, pažodžiui Mobili šarvuotoji riaušių policija) – manga komiksai, kurių autorius Masamunė Širou. Siužetas apima antiteroristinės organizacijos Public Security Section 9 veiklą futuristinėje Japonijoje.

1995 m. „Production I.G“ manga komiksus adaptavo į to paties pavadinimo anime filmą, kuris 2004 m. susilaukė tęsinio „Innocence“. Anime televizijos serialas „Ghost in the Shell: Stand Alone Complex“ buvo rodomas 2002–2005 m. laikotarpiu Animax kanalu. Taip pat buvo išleista keletas OVA, kompiuterinių žaidimų, garso takelių, knygų, veikėjų figūrėlių ir kitos susijusios produkcijos. 2013 m. pranešta apie naują projektą pavadinimu „Ghost in the Shell Arise“. 2017 m. kino ekranuose pasirodė vaidybinis filmas tokiu pat pavadinimu.

Apžvalga 
„Ghost in the Shell“ frančizę sudaro keletas alternatyvių pasaulių ir nevienodas požiūris į reliatyvius dalykus dėl to, kad ją kūrė keletas skirtingų režisierių ir rašytojų. „Ghost in the Shell: Stand Alone Complex“ veiksmas vyksta paraleliame pasaulyje lyginant su originaliąja manga komiksų istorija todėl, kad remiamasi prielaida, jog Motoko Kusanagi nesusitiko su Lėlininku (Puppet Master) 2029 m.

„Ghost in the Shell: Stand Alone Complex“ vyksmas plėtojasi 2030–2035 m., po Trečiojo pasaulinio karo, branduolinio karo tarp išsivysčiusių valstybių, pakeitusio globalinę valdžios pusiausvirą, bei po nebranduolinio Ketvirtojo pasaulinio karo, sukėlusio trečiojo pasaulio šalių žlugimą. Pilietiniai karai ir revoliuciniai judėjimai kelia nuolatinę grėsmę saugumui visame pasaulyje, milijonai išsibarsčiusių pabėgėlių taip pat yra opi problema. Technologijų pažanga, ypač kibernizacija ir internetas, taip pat drastiškai padidino kiberteroristinių išpuolių dažnumą. Galimybė įsibrauti į dvasią (ghost hack), t. y. į asmens smegenis, yra vienas iš baisiausių kibernetinių nusikaltimų ir naudojamas tokių nusikaltėlių kaip Laughing Man (pažodž. žmogus, kuris juokiasi). Regimi skirtumai tarp žmonių ir kiborgų nebėra tokie aiškūs kaip kad lyginant žmones su robotais.

Siužetas daugiausia plėtojasi Japonijos New Port mieste aplink anti-teroristinės organizacijos Public Security Section 9, sudarytos iš buvusių karininkų ir policijos detektyvų, narius. Politinės intrigos ir anti-teroristinės operacijos yra standartinė Section 9 veikla. Kiekviena įvykių seka yra unikali ir reikalauja įvairiapusių organizacijos narių įgūdžių. Korupcija, terorizmas ir pan. veiklos iškelia filosofinius pamąstymus moralės, tautiškumo ir humaniškumo temomis.

Knygos

Manga 
Masamunė Širou iliustruoti manga komiksai 1989–1990 m. laikotarpiu buvo leidžiami leidyklos „Kodansha“ žurnale „Young Magazine“. Tęsinys „Ghost in the Shell 2: Man-Machine Interface“ buvo leidžiamas 1991–1997 m., nuo pat išleidimo Japonijoje parduota per 100 000 kopijų vnt. Likę keturi skyriai buvo surinkti į rinkinį ir 2003 m. išleisti pavadinimu „Ghost in the Shell 1.5: Human-Error Processor“.

Keturių manga komiksų serija, paremta „Stand Alone Complex“ pasaulio motyvais, buvo parašyta Yu Kinutani ir išleista leidyklos „Random House Inc.“

Romanai 
Vienas iš TV anime serialo scenaristų Junichi Fujisaku parašė ir iliustravo tris romanus. Juos išleido „Dark Horse Comics“.
 Ghost in the Shell: Stand Alone Complex Graphic Novel 1: The Lost Memory (2006 m.)
 Ghost in the Shell: Stand Alone Complex Graphic Novel 2: Revenge of the Cold Machines (2006 m.)
 Ghost in the Shell: Stand Alone Complex Graphic Novel 3: White Maze (2006 m.)

Masaki Yamada romanas „Innocence: After the Long Goodbye“ (2004 m.) atstoja filmo „Innocence“ priešistorę.

Šaltiniai 

Manga
Anime